น้ำเงิน บุญหนัก

น้ำเงิน บุญหนัก (เกิด 24 มกราคม พ.ศ. 2483) ชื่อเล่น เปี๊ยก เป็นนักแสดงและนักพากย์หญิงชาวไทย เข้าสู่วงการแสดงครั้งแรกเมื่อปี พ.ศ. 2498 จากการชักนำของ หม่อมหลวงทรงสอางค์ ทิฆัมพร ผลงานแรกคือภาพยนตร์เรื่อง สาปสวรรค์ เมื่อปี พ.ศ. 2499

ประวัติ 
จบการศึกษาจากโรงเรียนขัตติยาณีผดุงศึกษา เข้าสู่วงการแสดงครั้งแรกเมื่อปี 2498 จากการชักนำของ หม่อมหลวงทรงสอางค์ ทิฆัมพร ผลงานแรกคือภาพยนตร์เรื่อง สาปสวรรค์ เมื่อปี พ.ศ. 2499 โดยใช้ชื่อในวงการว่า ดาวรุ่งฟ้า ประกบกับ สมชาย อาสนจินดา, เชาว์ แคล่วคล่อง และ จุฑารัตน์ จินรัตน์ โดยรับบทเป็น รุ่งทิพย์ นางเอกวัยเด็ก  และมีชื่อเสียงจากภาพยนตร์เรื่อง ชาติเสือ แสดงคู่กับ มิตร ชัยบัญชา และ เรวดี ศิริวิไล ออกฉายเมื่อปี พ.ศ. 2501 จากนั้นมีผลงานตามมาอีกเรื่อย ๆ  

น้ำเงิน บุญหนัก ได้รับพระราชทานรางวัลพระสุรัสวดี ประเภท (ตุ๊กตาเงิน) สาขานักแสดงหญิงสมบทยอดเยี่ยมจากภาพยนตร์ไทยเรื่อง นางสาวโพระดก เมื่อปี พ.ศ. 2508 และได้รับพระราชทานรางวัลตุ๊กตาทอง สาขาเดียวกัน จากภาพยนตร์ไทยเรื่อง กาเหว่า เมื่อปี พ.ศ. 2509 จากพระหัตถ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

ต่อมา น้ำเงินได้แสดงละครโทรทัศน์ ได้รับบทบาทเด่น เป็นต้นว่า กระสือยายสาย ในละครเรื่อง กระสือ ทางช่อง 7 เมื่อ พ.ศ. 2537 เมื่อสูงวัยขึ้นจึงเปลี่ยนไปรับบทเป็นนักแสดงประกอบและนักแสดงสมทบ เช่น ในละครเรื่อง มนต์รักลูกทุ่ง ทางช่อง 7 เมื่อ พ.ศ. 2538

อนึ่ง น้ำเงินยังเป็นนักพากย์ ผลงานเด่น คือ บทบาทท่านย่าต้นหลิว (Grandmother Willow) ในภาพยนตร์แอนิเมชันของวอลต์ ดิสนีย์ เรื่อง โพคาฮอนทัส (Pocahontas) เมื่อ พ.ศ. 2538 และโพคาฮอนทัส 2: ตำนานใหม่แห่งความรัก (Pocahontas II: Journey to a New World) เมื่อ พ.ศ. 2541

ผลงานในระยะหลัง ได้แก่ ภาพยนตร์ไตรภาคชุด ตำนานสมเด็จพระนเรศวรมหาราช ระหว่างปี 2550 - 2554, ละครโทรทัศน์ชุด เซน สื่อรักสื่อวิญญาณ ทางช่อง 5, เพียงใจที่ผูกพัน ทางช่อง 3 ใน พ.ศ. 2553, ลูกไม้หลากสี ทางช่อง 7 ใน พ.ศ. 2556 เป็นต้น

ผลงาน

ภาพยนตร์

ภาพยนตร์ทีวี

ละคร

อ้างอิง

แหล่งข้อมูลอื่น
ชีวประวัติกระทู้จาก ThaiFilmDb

บุคคลที่เกิดในปี พ.ศ. 2483
นักแสดงหญิงชาวไทย
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
นักพากย์การ์ตูนชาวไทย
บุคคลจากจังหวัดนครนายก
ชาวไทยเชื้อสายมอญ